Chris O'Dowd

She aghteyr as fer aitt Yernagh eh Christopher O'Dowd (ruggit er 9 Jerrey Fouyir 1979). Hooar eh enney lheeadagh myr Roy Trenneman, fer jeh ny h-ard-characteyryn 'sy chlaare aitt The IT Crowd lesh Channel 4 v'er ny skeaylley magh feie kiare straih eddyr 2006 as 2010. T'eh er n'yannoo coorse rahoil 'sy scannaneaght chammah trooid e huarystalyn ayns Gulliver's Travels (2010), Bridesmaids, Thor: The Dark World (2013), Cuban Fury (2014), Miss Peregrine's Home for Peculiar Children (2016), The Cloverfield Paradox (2018), as The Starling. Chroo eh, as va paart mooar echey, 'sy straih hellveeish Moon Boy lesh Sky 1, v'er ny skeaylley magh eddyr 2012 as 2015. Er bun y straih shen, gooar eh enmyssaghtyn 'sy chloie, 'sy screeudeyrys as 'sy stiureydys ec Aundyryn Scannane as Çhellveeish Yernagh.

Voish y vlein 2017, t'eh er chloie Miles Daly 'sy straih aitt Get Shorty lesh Epix. Va paart aafilltagh 'sy straih drama aitt Girls. Ren e chloie 'sy straih hellveeish aitt Ghoaldagh State of the Union cosney Aundyr Primetime Emmy dasyn. Ren y chied chloie Broadway echey ayns aachummey jeh Of Mice and Men (2014) cur enmyssaght Aundyr Tony da. Ayns 2020, v'eh scruit sheese 'sy 39oo ynnyd er rolley ny h-aghteyryn scannane Yernagh share liorish The Irish Times.

Imraaghyn

Kianglaghyn magh

Ronney:Ruggyryn 'sy vlein 1979
Ronney:Feallee vio
Ronney:Bluckaneyryn Gaelgagh Yernagh
Ronney:Fir aitt Yernagh
Ronney:Aghteyryn fillym firryn Yernagh
Ronney:Aghteyryn ardan firryn Yernagh
Ronney:Aghteyryn çhellveeish firryn Yernagh
Ronney:Aghteyryn gamman-feeshan firryn Yernagh
Ronney:Aghteyryn goo firryn Yernagh
Ronney:Screeudeyryn firryn Yernagh
Ronney:Scaa-screeudeyryn firryn Yernagh
Ronney:Gienteyderyn çhellveeish firryn Yernagh
Ronney:Feallee ass Coontae Ros Comain
Ronney:Feallee ass Coontae Shliggee